**Atbildes uz saņemtajiem jautājumiem** par

darbības programmas “Izaugsme un nodarbinātība”

4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.1. pasākuma “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” (turpmāk – SAM) piektās atlases kārtas

“Energoefektivitātes paaugstināšana pašvaldību infrastruktūrā ekonomiskās situācijas uzlabošanai” nosacījumiem

**saistībā ar papildinošo saimniecisko darbību, parastiem papildpakalpojumiem un citu saimniecisku darbību**

|  |
| --- |
| Saīsinājumi un apzīmējumi:  [**Atlases nolikums**](https://atlase.cfla.gov.lv/lv/4-2-2-k-5)– darbības programmas “Izaugsme un nodarbinātība” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.1. pasākuma “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” (turpmāk – SAM) piektās atlases kārtas  “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” projektu iesniegumu atlases nolikums;  **ERAF** – Eiropas Reģionālās attīstības fonds;  **CFLA** – Centrālā finanšu un līgumu aģentūra;  **MK noteikumi** – [Ministru kabineta 2016.gada 8.marta noteikumi Nr.152](https://likumi.lv/ta/id/281111-darbibas-programmas-izaugsme-un-nodarbinatiba-4-2-2-nbspspecifiska-atbalsta-merka-atbilstosi-pasvaldibas-integretajam) “Darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.1. pasākuma “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” īstenošanas noteikumi”;  **PP** – parastie papildpakalpojumi, atbilstoši MK noteikumu 48.2 punktam ēdināšanas pakalpojumi pamatā infrastruktūrā nodarbinātajiem (piemēram, darbiniekiem un audzēkņiem) jebkura darbības veida ēkās, izņemot MK noteikumu 30.1. un 30.2.apakšpunktā minētajos gadījumos;  **PSD** – papildinošā saimnieciskā darbība ir saimnieciskā darbība, kas tiek veikta nesaimnieciskai darbībai paredzētajā infrastruktūrā un kas tieši ir saistīta ar infrastruktūras ekspluatāciju un ir nepieciešama vai nesaraujami saistīta ar infrastruktūras galveno nesaimniecisko izmantojumu. Atbilstoši Komisijas paziņojuma 207. punktā noradītajam PSD jāpatērē tie paši resursi, kas paredzēti ēkas pamata darbībai, piemēram, darbaspēks, pamatlīdzekļi u.c. PSD nav daļa no ēkas pamata funkcijas, bet PSD bieži īsteno, lai nodrošinātu infrastruktūras efektīvāku izmantošanu. Jāņem vērā, ka katrā gadījumā ir nepieciešams atsevišķi vērtēt katras īstenotās darbības saikni ar infrastruktūras izmantošanas mērķi vai izmantoto infrastruktūru, attiecīgi vienā ēkā konkrēta darbība attiecībā uz ēkas pamata funkciju var tikt uzskatīta par PSD, bet, ja ēkas pamata funkcija būs cita - darbībai var nebūt PSD rakstura;  **SD** – cita saimnieciskā darbība, kas nav PSD vai PP, un kas atbilstoši MK noteikumu 30.1 punktam pēc izvērtējuma par infrastruktūrā veikto saimniecisko darbību tiek izslēgta no projekta iesnieguma;  [**VARAM metodika**](https://www.varam.gov.lv/lv/media/28282/download) – Vides aizsardzības un reģionālās attīstības ministrijas izstrādātā papildinošās saimnieciskās darbības un parasto papildpakalpojumu nosacījumu kontroles metodika  **SAM 4.2.2.(13.1.3.1.) 5.kārta** – darbības programmas “Izaugsme un nodarbinātība” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.1. pasākuma “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” piektā atlases kārta “Energoefektivitātes paaugstināšana pašvaldību infrastruktūrā ekonomiskās situācijas uzlabošanai” |

|  |  |
| --- | --- |
| Jautājums | Atbilde |
| SAM 4.2.2. 5.atlases kārtas dokumentos minēts, ka jāizvēlas atbilstošs pielikums no trim (Atlases nolikuma 6.pielikums). Ja ēkā darbojas pasts, kurš pielikums ir jāaizpilda? | Atbilstoši [VARAM metodikai](https://www.varam.gov.lv/lv/media/28282/download) pie projekta iesniegšanas tiek izvēlēta viena no infrastruktūras jaudas aprēķina metodēm un projekta dzīves cikla laikā tā netiek mainīta. Līdz ar to, kuru no metodēm izmantot, ir Jūsu izvēle, ņemot vērā konkrētās infrastruktūras izmantojuma specifiku.  Atbilstoši MK noteikumu 30.1 punktam: šo MK noteikumu izpratnē ar infrastruktūras daļu, kurā netiek veikta saimnieciskā darbība, saprot tādu infrastruktūras daļu, kurā vismaz 80 procentus no infrastruktūras kopējās gada jaudas (platības vai laika, vai finanšu izteiksmē) izmanto pārvaldes funkciju un uzdevumu īstenošanai un līdz 20 procentiem no infrastruktūras kopējās gada jaudas (platības vai laika, vai finanšu izteiksmē) – papildinošas saimnieciskās darbības īstenošanai vai parasto papildpakalpojumu sniegšanai un no kuras izslēgta jebkura cita saimnieciskā darbība. To infrastruktūras daļu, kurā tiek veikta jebkura cita saimnieciskā darbība, neiekļauj projekta iesniegumā un izmaksas finansē no līdzekļiem, par kuriem nav saņemts nekāds valsts atbalsts.  Ņemot vērā, ka telpas Latvijas Pastam visdrīzāk tiek iznomātas pastāvīgi, tad atbilstošākais variants ir izvēlēties aprēķinu platības izteiksmē, kurā atbilstoši noslēgtajam nomas līgumam ar Latvijas Pastu Jūs norādat iznomāto telpu platību. Latvijas pastam iznomāto telpu platību iekļaut projektā nevar.  Gadījumā, ja aizpildot aprēķinu platības izteiksmē, izveidojas situācija, ka iznomāto telpu platība pārsniedz 20%, Jūs varat mēģināt aizpildīt aprēķinu atbilstoši kādai no citā metodēm, ja tam ir **pamatots iemesls**, kas saistīts ar iznomāto telpu izmantošanas specifiku, piemēram skolas telpas dienā tiek izmantotas skolēnu mācībām, bet vakaros šīs pašas telpas nomā privātfirma svešvalodas apmācībai pieaugušajiem. Iespējams, kāds cits aprēķins Jums dos iespēju iesniegt projektu.  Vienlaikus norādām, ka izvēlētās metodes (platības, laika vai finanšu) izvēlei jābūt pamatotai un projekta īstenošanas laikā un pēcuzraudzības periodā, nav maināma. |
| MK noteikumu Nr. 152 30.1 pants nosaka, ka (..) To infrastruktūras daļu, kurā tiek veikta jebkura cita saimnieciskā darbība, neiekļauj projekta iesniegumā un izmaksas finansē no līdzekļiem, par kuriem nav saņemts nekāds valsts atbalsts.  1) Jautājums, vai šī daļa var būt neierobežoti liela vai tai arī jāietilpst līdz 20 % kopā ar papildinošo saimniecisko darbību un parastajiem papildpakalpojumiem (ja tādi ir)?  2) Ko nozīmē "ka šo daļu neiekļauj projekta iesniegumā", ņemot vērā, ka energoaudita dokumentus gatavo par visu ēku vai ēkas daļu (ja ir iespējams par to veikt energoauditu)?  3) Kādā veidā atdalāmas izmaksas par šo ēkas daļu, kuru neiekļauj projekta iesniegumā, jo, proporcionāli aprēķinot, piemēram, pēc platības metodes, tās būtu jāparedz kā neattiecināmās izmaksas? Bet neattiecināmās izmaksas tiek iekļautas projekta iesniegumā. | 1. Atbilstoši tam pašam Jūsu minētajam MK noteikumu 30.1punktam infrastruktūru vismaz 80% no infrastruktūras kopējās gada jaudas (platības vai laika, vai finanšu izteiksmē) izmanto pārvaldes funkciju un uzdevumu īstenošanai, līdz ar to cita saimnieciskā darbība ir ierobežota, t.i., tā kopā ar papildinošo saimniecisko darbību (ja tāda ēkā tiek veikta) un parastajiem papildpakalpojumiem (ja tādi ēkā tiek sniegti) nevar pārsniegt 20%. 2. Infrastruktūras daļu, kurā tiek veikta cita saimnieciskā darbība, neiekļauj projektā, t.i., proporcionāli infrastruktūras daļai, kurā tiek veikta cita saimnieciskā darbība, no projekta tiek izslēgtas izmaksas un rādītāji. Procentuālo apjomu, ko neiekļauj projektā, iespējams noteikt aizpildot vienu no Atlases nolikuma 6.pielikumā iekļautajām veidnēm papildinošas saimnieciskas darbības, parasto papildpakalpojumu un citas saimnieciskas darbības aprēķināšanai (izvēloties metodi (platības, laika vai finanšu izteiksmē), to nedrīkstēs mainīt visā projekta dzīves ciklā); 3. Izmaksas jānodala grāmatvediski (ar atsevišķiem rēķiniem, ja iespējams, vai proporcionāli vienu rēķinu grāmato ar atsevišķiem kodiem un apmaksā no dažādiem kontiem). MK noteikumu 30.1 punktā ir minēts, ka to infrastruktūras daļu, kurā tiek veikta jebkura cita saimnieciskā darbība, neiekļauj projekta iesniegumā un izmaksas finansē no līdzekļiem, par kuriem nav saņemts nekāds valsts atbalsts.   Tādējādi secināms, ka izmaksas, kas saistītas ar infrastruktūras daļu, kurā tiek veikta cita saimnieciskā darbība, nav iekļaujamas projektā ne kā attiecināmās, ne arī kā neattiecināmās izmaksas, tās ir izmaksas ārpus projekta. |
| Dome plāno iesniegt projekta iesniegumu par pirmskolas izglītības iestādes pārbūvi  Iesniedzamais projekta iesnieguma 6. pielikums -  Papildinošā saimnieciskā darbība: vai šāds pielikums ir jāiesniedz, ja PII nav noslēgts neviens ārpakalpojuma līgums un ēdināšanas darbinieki ir štatā? | Ja PII ēdināšanu nodrošina PII darbinieki, arī tādā gadījumā ir jāiesniedz projekta iesnieguma 6.pielikums “Papildinošas saimnieciskas darbības, parasto papildpakalpojumu un citas saimnieciskas darbības aprēķins platības, laika vai finanšu izteiksmē” un Apliecinājumā par papildinošas saimnieciskas darbības, parasto papildpakalpojumu un citas saimnieciskas darbības veikšanu infrastruktūrā (atlases nolikuma 8.14.apakšpunkts) Jums jānorāda, ka infrastruktūrā TIEK veikta papildinoša saimnieciska darbība, sniegti parastie papildpakalpojumi un veikta cita saimnieciska darbība. |
| Pašvaldībai pieder ēka, kurā atrodas pašvaldības bibliotēka un policija, pārējās telpas ir iznomātas aptiekai, NMS laboratorijai un Reliģiskai organizācijai, kas no kopējās platības sastāda 36.3%. Lielu daļu aizņem reliģiskā organizācija, kuras pamatdarbība nav saimnieciskās darbības veikšana, bet saimnieciskie darījumi ir ap 5-8% no kopējiem darījumiem (viņiem ir tiesības veikt saimniecisko darbību).  1.Vai platības procentuālo lielumu rēķina no ēkas kopējās platības vai no aprēķina platības, kas norādīta energosertifikātā?  2.Vai reliģiskā organizācija uzskatāma kā saimnieciskās darbības veicējs?  3.Ja reliģiskā organizācija uzskatāma par saimnieciskās darbības veicēju, vai pareizi saprotu, ka ēka nevar klasificēties, jo pārsniedz 20%? | 1. Procentuālo lielumu rēķina no ēkas kopējās platības, nevis no energosertifikātā norādītās aprēķinātās platības. Datus par ēkas kopējo platību var ņemt no informācijas, kas ir datu bāzēs, piemēram, kadastrs.lv. 2. Atbilstoši MK noteikumiem (30.1 punkts) infrastruktūra (vai infrastruktūras daļa vismaz 80% no infrastruktūras kopējās gada jaudas (platības vai laika, vai finanšu)) jāizmanto valsts vai pašvaldību pārvaldes funkciju un/vai uzdevumu īstenošanai. Reliģiskā organizācija visticamāk infrastruktūrā **neveic** valsts vai pašvaldības pārvaldes funkciju un neveic arī deleģētu pārvaldes uzdevumu, turklāt, kā norādīts uzdotajā jautājumā, reliģiskā organizācija veic arī saimnieciskus darījumus, līdz ar to ēkas daļa, kurā darbojas reliģiskā organizācija, nevar tikt atbalstīta SAM 4.2.2. (13.1.3.1.) 5.kārtas ietvaros, pamatojoties uz SAM MK noteikumu 30.1 punktu.   Papildus vēršam uzmanību uz MK noteikumu Nr.97 ([links te) 33.4.apakšpunktu](https://likumi.lv/ta/id/297295-publiskas-personas-mantas-iznomasanas-noteikumi%2033.4.apakšpunktu), kurš paredz, ja biedrība vai nodibinājums nomas objektu plāno izmantot saimnieciskās darbības veikšanai, samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts.   1. Ja telpu noma reliģiskai organizācijai, aptiekai un NMS laboratorijai kopā pēc aprēķiniem platības izteiksmē pārsniedz 20%, tad šāda infrastruktūra nekvalificējas finansējuma saņemšanai SAM 4.2.2. (13.1.3.1.) 5.kārtas ietvaros. Papildus norādām, ka aptiekas darbība tiek uzskatīta par saimniecisku darbību un visticamāk jūsu gadījumā arī NMS laboratorija tiks uzskatīta par saimniecisku darbību un abi minētie nomnieki infrastruktūrā **neveic** valsts vai pašvaldības deleģētu pārvaldes funkciju un/vai uzdevumu.   Gadījumā, ja aizpildot aprēķinu platības izteiksmē, izveidojas situācija, ka iznomāto telpu platība pārsniedz 20%, Jūs varat mēģināt aizpildīt aprēķinu atbilstoši kādai no citā metodēm, ja tam ir pamatots iemesls, kas saistīts ar iznomāto telpu izmantošanas specifiku, iespējams, kāds cits aprēķins Jums dos iespēju iesniegt projektu.  Vienlaikus norādām, ka izvēlētās metodes (platības, laika vai finanšu) izvēlei jābūt pamatotai un projekta īstenošanas laikā un pēcuzraudzības periodā, nav maināma.. |
| *(jautājums uzdots semināra laikā)*  Kā kultūras mērķiem paredzētās infrastruktūras 1.risinājums ([prezentācijas 3.slaids](https://atlase.cfla.gov.lv/userfiles/files/VARAM_422_k5_VA_03112021.pdf)) (par saimnieciskās darbības ieņēmumiem zem 50% no gada budžeta) ir savietojams ar nosacījumiem par PSD un PP.  Vai varētu kādu "praktisku" piemēru, kā tieši tas varētu izpausties, jo PSD+PP nosacījumus vērtē nesaimnieciskā infrastruktūrā, bet te sanāk, ka kultūras infrastruktūra tomēr var būt saimnieciska? | Ja kultūras mērķiem paredzētajā infrastruktūrā ieņēmumi no saimnieciskās darbības  ir zem 50% no gada budžeta, tad tiek uzskatīts, ka šī infrastruktūra pamatā tiek izmantota nesaimnieciskam mērķim. Šādā infrastruktūrā var īstenot PSD un PP. |
| *(jautājums uzdots semināra laikā)*  Ar ko atšķiras PSD no PP ?  Lūdzu, konkrētus vairākus piemērus. | PP - MK noteikumu Nr.152 48.2 punkts: Šo noteikumu izpratnē par **parastajiem papildpakalpojumiem** uzskata ēdināšanas pakalpojumu sniegšanu pamatā infrastruktūrā nodarbinātajiem (piemēram, darbiniekiem un audzēkņiem) jebkura darbības veida ēkās, izņemot šo noteikumu 30.1. un 30.2. apakšpunktā minētos gadījumus.  Piemēram, skolā ēdnīca.  PSD - papildinošā saimnieciskā darbība ir saimnieciskā darbība, kas tiek veikta nesaimnieciskai darbībai paredzētajā infrastruktūrā un kas tieši ir saistīta ar infrastruktūras ekspluatāciju un ir nepieciešama vai nesaraujami saistīta ar infrastruktūras galveno nesaimniecisko izmantojumu  Konkrētus PSD/PP piemērus lūdzu skatīt arī VARAM metodikā: <https://www.cfla.gov.lv/lv/media/6210/download>. |
| *(jautājums uzdots semināra laikā)*  Vai ārpus projekta esošā darbība var būt lielāka par prezentācijā [(5.slaids)](https://atlase.cfla.gov.lv/userfiles/files/VARAM_422_k5_VA_03112021.pdf) minētajiem 5%, protams kopā ar PSD un PP nepārsniedzot 20%? | Jā, līdz pat 20% (ja nav PSD un PP) |
| *Papildināts uz 30.11.2021.* |  |
| Par saimniecisko darbību ēkā, kurā plānoti energoefektivitātes pasākumi: par kādu laika periodu ir jānorāda noslēgtie nomas līgumi un jāveic aprēķins? Tikai uz projekta iesniegšanas brīdi spēkā esoši? 2021.gads (sanāks nepilns)? Gribētos saprast. | Jums jānorāda aktuālā situācija uz projekta iesniegšanas brīdi, šobrīd noslēgtie un spēkā esošie nomas līgumi. |
| Vai pasākumā attiecināma ir tādas pašvaldības ēkas energoefektivitātes uzlabošana, kurā telpas (vairāk kā 20% apmērā) iznomātas tādām valsts pārvaldes iestādēm kā: Valsts sociālās apdrošināšanas aģentūra vai Nodarbinātības valsts aģentūra?  Kā ir gadījumā, ja šajā ēkā, kuras energoefektivitāti mēs gribētu uzlabot, atrodas tikai un vienīgi valsts pārvaldes iestādes: Nodarbinātības valsts aģentūra, Valsts ieņēmumu dienests, Valsts tehniskās uzraudzības aģentūra?  Tajā nav izvietotas pašvaldības nodaļu, iestāžu struktūras. | Ja pašvaldības ēkā, kurā tiek īstenotas pašvaldības administratīvās funkcijas, telpas tiek iznomātas valsts pārvaldes iestādei (piemēram, VSAA vai NVA), tad šādu nomu pieskaita pie ēkas pamatdarbības veida.  Šis nosacījums neattiecas uz ēkām, kuras atbilst MK noteikumu 30.1. un 30.2.punktam.  Arī, ja nomnieki ir tikai Nodarbinātības valsts aģentūra, Valsts ieņēmumu dienests, Valsts tehniskās uzraudzības aģentūra, tad arī šī ēka kvalificējas, jo šīs iestādes nodrošina valsts deleģētas funkcijas. |
| 1. Vai sporta infrastruktūras projektiem tiek pilnībā izslēgta iespēja rīkot starptautiskus pasākumus vai tas tiks vērtēts tā pat kā kultūras infrastruktūrai, proti - ne mazāk kā 85% no pakalpojumu lietotājiem ir Latvijas iedzīvotāji?   2. Vai pareizi saprotam, ka Latvijas izlases sportistiem nebūs liegta iespēja izmantot šo sporta infrastruktūtu (izņemot tos, kuri uz darba līguma pamata un par nolīgto samaksu gatavojas sporta sacensībām un piedalās tajās)?  Papildu skaidrojums jautājumam -  Latvijas Republikas Sporta likumā sports tiek definēts, kā visu veidu individuālas vai organizētas aktivitātes fiziskās un garīgās veselības saglabāšanai un uzlabošanai, kā arī panākumu gūšanai sporta sacensībās. Sportists – fiziska persona, kas nodarbojas ar sportu un piedalās sporta sacensībās. Bet Sporta likuma 19. pantā ir sniegta profesionāla sportista definīcija – tā ir fiziskā persona, kas uz darba līguma pamata un par nolīgto samaksu gatavojas sporta sacensībām un piedalās tajās.  Nav dalījuma profesionālajā un amatieru sportā, vienīgā atšķirība starp sportistu un profesionālu sportistu ir darba līgums un samaksa | Atbilstoši SAM 4.2.2. 5.kārtas kritēriju piemērošanas metodikai “*SAM 4.2.2. ietvaros paredzot energoefektivitātes pasākumus ēkās, kuras paredzēts ekspluatēt atbilstoši sporta mērķiem, jāņem vērā šādi aspekti****[[1]](#footnote-1)[1], lai varētu tikt uzskatīts, ka ēkās sniegtajiem pakalpojumiem nav ietekmes uz tirdzniecību un tie nekropļo konkurenci Eiropas Savienības iekšējā tirgū:***   1. *tiešai vai netiešai ietekmei uz Eiropas Savienības iekšējo tirgu nedrīkst būt būtiskai, un projekta iesniedzējam ir jāsniedz pamatoti skaidrojumi, kas to apliecina;* 2. *sagaidāmā ietekme uz tirdzniecību un konkurenci Eiropas Savienības iekšējā tirgū ir niecīga vai neiespējama šādu iemeslu dēļ:*  * *tiek atbilstoši pamatots, ka sporta pakalpojumu sniegšana ir paredzēta pārsvarā, vietējiem (Latvijas valsts) pakalpojuma lietotājiem vai sporta pakalpojuma sniedzēji ir tikai tādi uzņēmumi, kas darbojas vietējā (Latvijas valsts) mērogā;* * *infrastruktūra tiek izmantota tikai amatieru sportam.*   Līdz ar to SAM 4.2.2. (13.1.3.1.) 5.kārtas ietvaros ir atbalstāma sporta infrastruktūra, kuru pārsvarā izmanto vietējie iedzīvotāji **vietēja (Latvijas mēroga) rakstura sporta aktivitātēm. Starptautiska rakstura sporta pasākumu rīkošana ir pieļaujama tikai retos izņēmuma gadījumos**. **Kultūras jomas pasākumu izvērtēšanai piemērojamo kritēriju - ne mazāk kā 85% no pakalpojumu lietotājiem ir Latvijas iedzīvotāji – sporta jomas pasākumu izvērtēšanai nepiemēro.**  Latvijas izlases sportisti ir uzskatāmi par profesionāliem sportistiem un atbilstoši EK praksei, *ja sporta infrastruktūru izmanto profesionāli sporta klubi un sportisti, tad infrastruktūrai ir starptautisks raksturs. Papildus, sporta infrastruktūra, kas atbilst starptautiskiem standartiem sporta pasākumu rīkošanai, ietekmē vai potenciāli var ietekmēt tirdzniecību.*  **Informējam, ka valsts atbalsta (komercdarbības atbalsta) sakarā jēdzieni “profesionālais sports” tiek piemērots atbilstoši Eiropas Komisijas 2014. gada 17. jūnija Regulas (ES) Nr.** [**651/2014**](http://eur-lex.europa.eu/eli/reg/2014/651/oj/?locale=LV)**, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* 2,panta 143.punktam, proti “profesionālais sports” ir nodarbošanās ar sportu algota darba vai apmaksātu pakalpojumu veidā neatkarīgi no tā, vai starp profesionālo sportistu un attiecīgo sporta organizāciju ir noslēgts oficiāls darba līgums, ja atlīdzība pārsniedz šīs nodarbošanās izmaksas un veido ievērojamu daļu no sportista ienā­kumiem.**  Sporta jomā ietekme uz tirdzniecību (ES iekšējo tirgu) nav konstatējama, ja infrastruktūrai ir vietējs raksturs, t.i., ir maz ticams, ka infrastruktūra piesaista vai spēs piesaistīt sportistus/apmeklētājus no citām ES dalībvalstīm un ka infrastruktūra tiek vai varētu tikt izmantota starptautiska rakstura sporta sacensību rīkošanai. Sporta infrastruktūra, kas atbilst starptautiskiem standartiem sporta pasākumu rīkošanai, ietekmē vai potenciāli var ietekmēt tirdzniecību. Ja sporta infrastruktūru izmanto profesionāli sporta klubi un sportisti, tad infrastruktūrai ir starptautisks raksturs. |
|  |  |

1. [1] <http://stateaidhub.eu/blogs/stateaiduncovered/post/2791> [↑](#footnote-ref-1)